Күргәҙмәнең төп өлөштәренең береһе милли проекттарға ҡоролxadғайны. Бында 2021 йылға федераль проекттар буйынса эш йомғаҡтарын, уларҙы артабан үҫтереү буйынса пландарҙы сағылдырған макеттарҙы, интерактив презентацияларҙы, видеоматериалдарҙы күрергә мөмкин ине. Башҡа төбәктәр кеүек үк, Башҡортостан да республиканың транспорт тармағындағы ҙур ҡаҙаныштарына, шулай уҡ транспорт, юл хужалығы өлкәһендәге күләмле проекттарға арналған экспозицияһын тәҡдим итте. Улар араһында Волга буйы федераль округындағы иң ҙур проект – “Көнсығыш юлы” ла бар ине. Йәнә бер проект – Өфө тимер юл ҡулсаһы. Уны сафҡа индереү 2030 йылға Өфө агломерацияһындағы ҡала яны йүнәлешендә йыллыҡ пассаxadжирҙар күләмен 1,5 миллиондан 6,5 миллион кешегә тиклем арттырыу мөмкинлеген бирәсәк.